|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um breytingu á lögum nr. 55/2003 um meðhöndlun úrgangs (losun úrgangs í náttúrunni). UMH22010135 |
| **Ráðuneyti /verkefnisstjóri** |  Umhverfis- og auðlindaráðuneyti |
| **Innleiðing EES-gerðar?** | [ ]  Já[x]  Nei |
| **Dags.** |  10. janúar 2022 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Í frumvarpi til laga um breytingu á lögum um náttúruvernd (rusl á almannafæri, sektir) sem lagt var fram á 143., 145. og 149. löggjafarþingi (2013-2014, þingskjal 1236-615. mál, 2015-2016, þingskjal 87-87. Mál og 2018-2018, þingskjal 82-82. Mál) var lagt til að kveðið yrði á um að öllum sem færu um hálendið og þjóðvegi landsins yrði óheimilt að fleygja rusli eða öðru þess háttar á almannafæri nema í þar til gerð ílát. Lagt var til að brot myndi varða sektum að lágmarki 100 þús. kr. Um var að ræða þingmannafrumvarp, sem m.a. var lagt fram af Guðlaugi Þór Þórðarsyni, núverandi umhverfis-, orku og loftslagsráðherra, á 143. og 145. löggjafarþingi.1. **Hvert er úrlausnarefnið?**

Í 9. gr. laga nr. 55/2003 um meðhöndlun úrgangs er fjallað söfnun og meðhöndlun úrgangs. Úrlausnarefnið er að kveða skýrar á um bann við því að losa úrgang í náttúrunni, s.s. á þjóðvegum og í óbyggðum.1. **Að hvaða marki duga gildandi lög og reglur ekki til?**

Í lögum nr. 55/2003 er kveðið á um bann við losun úrgangs annars staðar en á móttökustöð eða í sorpílát. Í varnaðarskyni og til nánari skýringa er lagt til að tilgreint verði sérstaklega að óheimilt sé að losa úrgang í náttúrunni.  |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í fjármálaáætlun er lögð áherslu á innleiðingu hringrásarhagkerfisins og er úrgangsstjórnun hluti af því ferli. Markmið laga um meðhöndlun úrgangs er m.a. að tryggja að úrgangsstjórnun og meðhöndlun úrgangs fari þannig fram að ekki skapist hætta fyrir heilbrigði manna og dýra og umhverfið verði ekki fyrir skaða, en einnig að úrgangur fái viðeigandi meðhöndlun.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Auka skýrleika laga og þar með vitundarvakningu almennings og koma í veg fyrir að úrgangur sé losaður í náttúrunni með tilheyrandi mengun. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Ekki næðist fram sá skýrleiki sem að er stefnt.1. **Önnur úrræði en lagasetning sem metin hafa verið**

Önnur úrræði hafa ekki verið metin.1. **Mögulegar leiðir við lagasetningu**

Í lögum nr. 60/2013 um náttúruvernd er í 6. gr. kveðið á um almenna aðgæsluskyldu. Þar segir að öllum skylt að ganga vel um náttúru landsins og sýna ýtrustu varúð þannig að henni verði ekki spillt. Í 17. gr. laganna segir síðan að almenningi sé heimil för um landið í lögmætum tilgangi en réttinum fylgi skylda til að ganga vel um náttúru landsins. Í frumvarpi til laga um breytingu á lögum um náttúruvernd (rusl á almannafæri, sektir) sem lagt var fram á 143., 145. og 149. löggjafarþingi var lagt til að kveðið yrði á um að öllum sem færu um hálendið og þjóðvegi landsins yrði óheimilt að fleygja rusli eða öðru þess háttar á almannafæri nema í þar til gerð ílát. Lagt var til að brot myndi varða sektum að lágmarki 100 þús. kr. Í ljósi þess að reglur um losun á úrgangi er mál er varðar úrgangsstjórnun og fjallað er um í lögum um meðhöndlun úrgangs er talið rétt að kveðið verði sérstaklega á um losun á úrgangi í náttúrunni í þeim lögum. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Um er að ræða nánari útfærslu á ákvæði 4. mgr. 9. gr. laga nr. 55/2003, sem fjallar um bann við losun úrgangs. Í lögunum er nú þegar að finna ákvæði um refsingu við broti ákvæðinu. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Sjá svar við 1. tölul. D |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Á ekki við.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei.1. **Er önnur grundvallarlöggjöf sem taka þarf tillit til?**

Tekið er einnig mið af ákvæðum laga nr. 60/2013 um náttúruvernd. |
| 1. **Samráð**
 |
| 1. **Hverjir eru helstu hagsmunaaðilar?**

Náttúruverndarsamtök. Umhverfisstofnun. Samband íslenskra sveitarfélaga.1. **Er skörun við stjórnarmálefni annarra ráðuneyta?**

Nei.1. **Samráð sem þegar hefur farið fram**

Innra samráð hefur einungis farið fram.1. **Fyrirhugað samráð**

Opið samráð í samráðsgátt og sérstakt samráð við Umhverfisstofnun. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Vænst er þess að frumvarpið leiði til aukinnar vitunarvakningar almennings. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Málið verður kynnt viðeigandi opinberum aðilum. Ekki er þörf á löngum aðlögunartíma.1. **Hvaða forsendur þurfa að vera fyrir hendi til að lagasetning beri árangur?**

Fræðsla til almennings.1. **Mælikvarðar á árangur og útkomu**

Upplýsingar um magn rusls í náttúrunni. 1. **Hefur verið hugað að því að afla gagna til að meta árangur þegar þar að kemur?**

Upplýsingar um stöðu náttúruverndarsvæða. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |